stanford-oval/wikipedia huggingface dataset:
Englanninspringerspanieli
Ulkonäkö

Tyypillinen englanninspringerspanieli on vahva, sopusuhtainen, ryhdikäs koira. Sen rintakehä on syvä ja tilava ja raajat vankat. Pää on sopusoinnussa runkoon ja korvat ovat silmien tasolla. Kuonon tulee olla voimakas mutta ei liian suuri/pieni päähän nähden. Springerillä hyväksytään ainoastaan saksipurenta. Liikkeet ovat vapaat ja maatavoittavat. Karvapeite on suora ja tiivis sekä säänkestävä. 
Häntä ei saa nousta selkälinjan yläpuolelle. Springerin ihanne säkäkorkeus on keskimäärin 51 cm. Näyttelylinjassa nartut ovat kuitenkin yleisesti ottaen 47–52 cm korkeita ja urokset 51–55 cm korkeita. 
Narttu painaa n. 18–23 kg ja uros 23–30 kg.
Metsästyslinjaiset ovat yleensä pienempiä ja kevyempiä ja tyypiltään hyvin erilaisia kuin näyttelylinjan koirat. Näyttelylinja on Suomessa suositumpi.
Englanninspringerspanielin yleisin turkin väri on maksavalkoinen. Rodusta löytyy kuitenkin 4 eri värimuunnosta: maksavalkoinen, mustavalkoinen ja edellä mainitut värit vaaleanruskein tan-merkein. Tan väri esiintyy yleensä poskissa, silmien yllä ja hännän alla. Käyttölinjaisilla suositaan enemmän valkovoittoisempaa väriä, jotta metsästäjä erottaisi ne helpommin heinikossa.
Luonne ja käyttäytyminen

Englanninspringerspanieli on hyvin ystävällinen perhekoira, ja sen tarkkaavaisuus ja valppaus tekevät siitä ihanteellisen metsästyskoiran. Tyypillinen englanninspringerspanieli on ystävällinen, innokas miellyttämään, oppivainen ja yhteistyöhaluinen. Arkuutta ja aggressiivisuutta ei saa esiintyä. Älykkäänä ja miellyttämishaluisena koirana rotu sopeutuu helposti perhe-elämään. Korkeajalkainen rakenne tekee rodusta nopeimman kaikista maaspanieleista. Koiralla on loppumaton kestokyky, joten se tarvitsee paljon toimintaa. Englanninspringerspanieli tulee hyvin toimeen lasten kanssa, kunhan se totutetaan lapsiin.
Alkuperä

Englanninspringerspanieli on hyvin vanha rotu. Se esiintyy maalauksissa niinkin varhain kuin 1600-luvulla. Se on mahdollisesti useimpien nykyisten spanielirotujen edeltäjä; englanninspringerspanieli ja cockerspanieli tunnustettiin eri roduiksi vasta 1800-luvulla. Spanielirotujen varsinainen jalostustyö on tapahtunut Britteinsaarilla lukuun ottamatta amerikancockerspanielia. Joidenkin lähteiden mukaan kantaisät olisivat kulkeutuneet sinne Manner-Euroopasta jo muinaisten roomalaisten mukana. Suomeen rotu tuli jo 1920-luvun alulla, mutta varsinainen kasvatus aloitettiin vasta 1950–1960-lukujen vaihteessa.
Vaikka springer ja springing spaniel -nimitystä käytettiin kauan ylösajavista koirista, rotua nimitettiin ensin norfolkin spanieliksi. Norfolkin alueella ei kuitenkaan ollut sanottavammin kasvatusta, vaan nimi oli tullut kreivi Norfolkin mukaan, joka itse asiassa asui Sussexissa. Nimi muutettiin virallisesti springerspanieliksi vuonna 1902, jolloin jo tunnustettiin kaksi muunnosta: englannin- ja walesinspringerspanielit.
Alkuperä > Käyttötarkoitus

Englanninspringerspanieli on käyttöominaisuuksiltaan lähinnä ylösajava ja noutava lintukoira.
Rodun kanta

Englanninspringerspanieli on levinnyt ympäri maailman. Etenkin Yhdysvalloissa vuotuiset rekisteröintiluvut ovat viisinumeroisia. Yhdysvaltojen kanta on kuitenkin aivan erityyppistä ulkonäöllisesti kuin eurooppalainen kanta. Suomessa rotu on kohtalaisen suosittu. Nykyinen Suomen kanta on 10 585 yksilöä ja pentuja rekisteröidään vuosittain 300 molemmin puolin. Kasvattajia löytyy ympäri Suomen.
Terveys

Springeri on suhteellisen terve koira. Englanninspringerspanieli kuuluu PEVISAan (perinnöllisten vikojen vastustamisohjelma), joten kaikki jalostukseen käytettävät koirat tulee lonkka- ja silmätutkia. Perinnöllisistä silmäsairauksista springerillä esiintyy mm. PRA, Kaihi, RD. Rodulla on geenitesti yhteen PRA:n muotoon (PRA Cord1), mutta valitettavasti tämä ei ole ainoa rodulla esiintyvä PRA:n muoto. Vuosittain tutkitaan silmiltään n. 200 englanninspringeriä ja niistä n. 90 % on kokonaan oireettomia silmiltään (kaikki harmittomatkin muunnokset lasketaan mukaan). Lonkkavian vakavia asteita D ja E ei rodulla juurikaan esiinny. Fucosidosis on myös yksi englanninspringereiden sairauksista. Tähän sairauteen on geenitesti ja kantamme ovat suurimmalti osin puhtaita tästä sairaudesta.
Näiden lisäksi vitsauksena saattaa olla allergiaa, autoimmuunisairauksia ja korvatulehduksia.
Englanninspringerspanieli on trimmattava rotu ja koiran omistajien tulisi huomioida, että trimmaus on myös osa tämän rodun terveydenhoitoa.
Suurin syy korvatulehduksiin ovat karvaiset ahtaat korvakäytävät, jotka eivät hengitä. Turkista tulee pitää huolta.
Aiheesta muualla

Wikimedia Commonsissa on kuvia tai muita tiedostoja aiheesta .
Rotumääritelmä (Suomen Kennelliitto, pdf)
Tietoa rodun terveydestä (Arkistoitu – Internet Archive) (englanniksi)
englanninspringerspanieli
USA:n presidentin George W. Bushin koira Spot Fetcher.
FK Lviv

| FK Lviv |
| --- | --- |
Koko nimi:  FK Lviv
Perustettu:  2006
Kaupunki:  Lviv
Kotiareena:  Arena Lviv
– kapasiteetti:  34 915
Sarja:  Ukrainan jalkapalloliiga
Infobox OKNimi-testi OK: 
FK Lviv on jalkapalloseura Lvivin kaupungista. Seura pelaa kaudella 2018–2019 Ukrainan jalkapalloliigassa, joka on maan jalkapalloilun korkein sarjataso.
Eternal

| Eternal Stratovarius |
| --- | --- | --- |

Studioalbumin tiedot
 Julkaistu: 11. syyskuuta 2015
 Tuottaja(t): Matias Kupiainen
 Tyylilaji: power metal, progressiivinen metalli, sinfoninen metalli
 Kesto: 54.19
 Levy-yhtiö: earMUSIC
Listasijoitukset
  Suomen virallinen lista: 5.
Stratovariuksen muut julkaisut
| Nemesis 2013 | Eternal 2015 | Best Of 2016 |
Eternal on Stratovarius-yhtyeen 15. studioalbumi, joka julkaistiin 11. syyskuuta 2015. Se nousi Suomen virallisen listan sijalle 5.
Kappaleet

Kaikki sanat Timo Kotipelto & Jani Liimatainen, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | My Eternal Dream | Matias Kupiainen | 6.04 |  |  |  |  |  |  |
| 2. | Shine in the Dark | Kotipelto, Liimatainen | 5.05 |  |  |  |  |  |  |
| 3. | Rise Above It | Kupiainen | 4.26 |  |  |  |  |  |  |
| 4. | Lost Without a Trace | Lauri Porra | 5.27 |  |  |  |  |  |  |
| 5. | Feeding the Fire | Kupiainen | 4.12 |  |  |  |  |  |  |
| 6. | In My Line of Work | Kotipelto, Liimatainen | 4.18 |  |  |  |  |  |  |
| 7. | Man in the Mirror (sanat: Jens Johansson)  | Johansson | 4.43 |  |  |  |  |  |  |
| 8. | Few Are Those | Kotipelto, Liimatainen | 4.11 |  |  |  |  |  |  |
| 9. | Fire in Your Eyes (sanat: Johansson)  | Johansson | 4.14 |  |  |  |  |  |  |
| 10. | The Lost Saga | Kupiainen | 11.39 |  |  |  |  |  |  |
|  |  |  | 54.19 |  |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 11. | Giants | Johansson | 5.28 |  |  |  |  |  |  |
| 12. | Endless Forest (Instrumentaali)  | Johansson | 2.15 |  |  |  |  |  |  |
Kokoonpano

Timo Kotipelto – laulu
Matias Kupiainen – kitara, tuotanto
Jens Johansson – koskettimet
Rolf Pilve – rummut
Lauri Porra – basso
Arvostelut

Angry Metal Guy:
Imperiumi.net:
Kaaoszine: 8+/10
Inferno:
Soundi:
Aiheesta muualla

Eternal Discogsissa. (englanniksi)
Albumi Eternal Encyclopaedia Metallum -sivustolla (englanniksi)
Etelä-Afrikan ilmavoimat

| Etelä-Afrikan ilmavoimat |
| --- | --- |
  Konetunnukset 

Toiminnassa:  1. helmikuuta 1920 alkaen
Valtio:  Etelä-Afrikka
Puolustushaarat:  ilmavoimat
Rooli:  puolustushaara
Kalusto:  208 lentokonetta ja helikopteria
Motto:  Per Aspera Ad Astra (Vastoinkäymisten kautta tähtiin)
Komentajat
Nykyinen komentaja:  Fabian Msimang
Etelä-Afrikan ilmavoimat (engl. South African Air Force, SAAF) on Etelä-Afrikan kansallisten puolustusvoimien asehaara. Sen käytössä oli 208 lentokonetta ja helikopteria vuodenvaihteessa 2015–2016.
Ilmavoimat perustettiin 1. helmikuuta 1920. Se osallistui ensimmäisen kerran taisteluihin vuonna 1922, kun sitä tarvittiin kahden aseellisen kapinan pysäyttämisessä. Se osallistui toisen maailmansodan ilmataisteluihin Afrikassa ja Euroopassa, sekä Berliinin ilmasiltaan. Toisen maailmansodan jälkeen se on osallistunut Korean sotaan, Rhodesian pensassotaan ja Etelä-Afrikan rajasotaan. Vuodesta 1990 lähtien ilmavoimat on pienentänyt kokoaan Etelä-Afrikkaan kohdistuneen uhan pienentyessä, ja se keskittyy enemmän puolustus- ja valvontakyvyn kuin hyökkäysvoiman ylläpitoon.
Aikaisempaa kalustoa ovat olleet Mirage III, Mirage F1, sekä Mirage-koneista edelleen kehitelty Denel/Atlas Cheetah.
Lentokalusto

Vuodenvaihteessa 2015–2016:
Elektroninen sodankäynti
1 Cessna 208
1 Douglas C-47 Dakota
Helikopterit
28 AgustaWestland AW109
46 Atlas Oryx
12 Denel Rooivalk
6 MBB/Kawasaki BK 117
Hävittäjät
17 Saab JAS 39C Gripen
Koulukoneet
23 BAe Hawk Mk.120
9 Saab JAS 39D Gripen
35 Pilatus PC-7 Mk II
Kuljetus
4 Beechcraft King Air
3 CASA C-212
8 Cessna 208
3 Douglas C-47 Dakota
6 Lockheed C-130B Hercules
1 Pilatus PC-12
Merivalvonta
5 Douglas C-47 Dakota
Aiheesta muualla

Kuvia tai muita tiedostoja aiheesta Etelä-Afrikan ilmavoimat Wikimedia Commonsissa
Ilmavoimien kotisivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:South African Air Force
Saab JAS 39C Gripen
Douglas C-47 Dakota
Käännös suomeksi
Fluvannan piirikunta

Fluvannan piirikunta (engl. Fluvanna County) on Yhdysvaltojen Virginian osavaltiossa sijaitseva piirikunta. Sen väkiluku oli 27 270 vuonna 2019. Piirikunnan hallintokeskus on Palmyran kunta. Piirikunta perustettiin vuonna 1777.
Aiheesta muualla

Kuvia tai muita tiedostoja aiheesta Fluvannan piirikunta Wikimedia Commonsissa
FK Mariupol

Futbolnyi Klub Mariupol (ukr. Футбо́льний клуб «Маріу́поль», ven. Футбольный клуб «Мариуполь») on jalkapalloseura Mariupolin kaupungista. Seura pelaa kaudella 2018–2019 Ukrainan jalkapalloliigassa, joka on maansa korkein sarjataso. Nykymuotoinen seura on perustettu fuusiossa vuonna 1960, mutta sen juuret ulottuvat vuonna 1936 perustettuun ja kaksi vuotta myöhemmin nimen Stal saaneeseen tehdasjoukkueeseen. Vuoteen 2017 seura kantoi Iljitšin terästehtaan nimeä, mutta menetti sen kun Ukraina kielsi kommunismiin viittaavat nimet lailla. Mariupol on Ukrainan ykkösliigan kaksinkertainen mestari. Mestaruudet ovat kausilta 2007–2008 ja 2016–2017.
Ferris

Ferris oli vuosina 1969-1971 toiminut suomalainen rockyhtye. Ferris perustettiin nimellä Ferris Wheel, mutta se vaihtoi nimeään huomatessaan ulkomailla olevan muita samannimisiä yhtyeitä. Se oli Dave Lindholmin ensimmäinen yhtye.
Ferris julkaisi yhden albumin.
Julkaisut

Ferris (1971)
Kokoonpano

Heikki "Hessu" Hiekkala (urut ja laulu)
Jaakko Itävaara (basso)
Dave Lindholm (kitara)
Matti Saxelin (rummut)
Klaus Stolt (basso, 1971)
Eutektinen seos

Eutektinen seos tarkoittaa kahden tai useamman kiteisen aineen, metallin tai muun aineen, hienojakoista kiinteää fysikaalista seosta, jonka mooliosuudet ovat sellaiset, että seoksen sulamispiste on mahdollisimman alhainen. Aineet ovat sulaneessa tilassa täysin toisiinsa sekoittuvia, mutta kiinteänä ne sekoittuvat toisiinsa vain hyvin vähän. Samoin kahden metallin sulatuksessa matalammassa lämpötilassa sulava metalli erottuu ensin eutektisena seoksena, kun lämpötilaa nostetaan. Sana eutektinen on peräisin kreikan kielestä ja tarkoittaa hyvin sulavaa.
Eutektisen systeemin faasidiagrammi
Kuvassa on esitettynä eutektisen systeemin faasidiagrammi, jossa α ja β ovat yhden faasin kiinteitä aineita. Kuvaan merkitty alue L on nestefaasi, ja myös yhden faasin alue. α + β kuvaa kahden kiinteän faasin aluetta. L + α ja L + β ovat kahden faasin alueita, joissa on mukana sekä kiinteä että nestefaasi. Kuvan faasidiagrammissa aineiden α ja β eutektista seosta vastaa siis vaakaviivan alle jäävä alue α + β. Eutektisessa pisteessä seoksen sulamispiste on tietyllä seossuhteella matalampi kuin kummankaan yksittäisen komponentin sulamispiste.
Eutektisten seosten fysikaaliset ominaisuudet riippuvat sekä faasien ominaisuuksista että faasien jakautumisesta mikrorakenteessa. Yleensä ominaisuudet muistuttavat sitä komponenttia, jonka osuus seoksessa on suurempi. Binäärisistä eutektisista seoksista, joissa jompaakumpaa komponenttia on selvästi enemmän, voidaan käyttää nimityksiä hypoeutektinen tai hypereutektinen seos. Nimitys vaihtelee tilanteesta riippuen, eikä sen valinnalle ole selkeää sääntöä. Joissain tilanteissa seosta voidaan kutsua hypoeutektiseksi, jos vallitseva komponentti on yleisempi tai käytön kannalta tärkeämpi metalli. Koska useimmat faasidiagrammit on piirretty niin, että vasemmalle on merkitty yleisempi metalli, tarkoittaisi hypoeutektinen seos koostumuksen olevan eutektisen pisteen vasemmalla puolella. Tällöin eutektisen pisteen oikealla puolella oleva koostumus oli hypereutektinen. Jos seoksen metallit merkittäisiin toisinpäin, olisivat nimityksetkin toisinpäin.
Eutektisia seoksia ja niiden sovelluksia

Eutektisten systeemien faasidiagrammien yksi yleisimmistä sovelluskohteista materiaalitekniikassa on mikrorakenteen muutosten tutkiminen. Faasidiagrammit ovat käytännöllisiä siinä, sillä seosten fysikaaliset ominaisuudet riippuvat sekä faasien ominaisuuksista että faasien jakautumisesta mikrorakenteessa. Yleensä nämä ominaisuudet muistuttavat enemmän sitä komponenttia, minkä osuus seoksessa on suurempi.
Eutektisia seoksia käytetään silloin, kun metallin halutaan sulavan mahdollisimman alhaisessa lämpötilassa. Sprinklerisammuttimissa käytetään Woodin metallia venttiilinä, sillä sen sulamispiste on noin 71 °C. Venttiili aluksi estää nesteen virtauksen, mutta sen sulamisen jälkeen neste pääsee vapaasti virtaamaan sprinklereistä. Muita eutektisia seoksia ovat esimerkiksi Fieldin metalli ja Galinstaani. Galinstaani on 68,5 % galliumin, 21,5 % indiumin ja 10 % tinan eutektinen seos, joka on toistaiseksi elohopean lisäksi ainoa metallinen aine, jonka sulamispiste on alle 0 °C. Sitä käytetään nykyään kuumemittareissa elohopean tilalla, sillä se ei ole myrkyllistä. Fieldin metallissa esiintyy samat metallit, mutta eri seossuhteilla. Fieldin metallin käyttöä esimerkiksi jäähdytysnesteenä on tutkittu.
Eutektisen seoksen faasimuunnos

Eutektisessa reaktiossa jäähdytetään binääristä eutektista seosta hitaasti eutektisessa lämpötilassa, jolloin nestefaasi muuttuu kahdeksi eri kiinteäksi faasiksi, α ja β. Tämä on invariantti reaktio, sillä se tapahtuu tasapaino-olosuhteissa tietyssä lämpötilassa ja koostumuksessa. Kaikki kolme faasia ovat reaktiossa tasapainossa ja esiintyvät samanaikaisesti.
Kun tertiääristä eutektista seosta jäähdytetään hitaasti eutektisessa lämpötilassa, nestefaasi muuttuu kolmeksi eri kiinteäksi faasiksi, α, β ja γ. Binäärisen sekä tertiäärisen eutektisen seoksen eutektista jähmettymistä voidaan kuvata seuraavasti:
Binäärinen:
neste\rightarrow kiinte{\ddot {a}}(\alpha )+kiinte{\ddot {a}}(\beta )
Tertiäärinen:
neste\rightarrow kiinte{\ddot {a}}(\alpha )+kiinte{\ddot {a}}(\beta )+kiinte{\ddot {a}}(\gamma )
jossa nuoli kuvastaa seoksen jäähdyttämistä eutektisessa lämpötilassa.
Kiinteiden faasien morfologia riippuu muun muassa siitä, kuinka kiinteät aineet liittyvät yhteen ja kasvavat. Yleisin rakenne on lamellaari, jolloin faasit asettuvat kerroksittain, mutta myös muita rakenteita esiintyy. Nämä muut rakenteet ovatkin sauvamainen, pallomainen ja neulamainen.
Eutektisen seoksen faasimuunnos > Esimerkki hypoeutektisesta faasimuunnoksesta

Seuraavassa esimerkissä käsitellään nestefaasin hidasta jähmettymistä eutektisen systeemin faasidiagrammissa pisteessä  {\ce {X2^0}}.  Tarkemmin sanottuna systeemi on hypoeutektinen, sillä vasemmalle merkitty, eli yleisempi metalli, on vallitseva komponentti. Aluksi materiaali sulatetaan ja saatetaan tasapainoon nestefaasissa jossakin lämpötilassa  {\ce {T0}}. Seuraavaksi systeemin tila saavuttaa (α+L) -alueen.
Lämpötilassa  {\ce {T1}} faasidiagrammista voidaan lukea, että tasapainotilassa pieni määrä kiinteää α-faasia koostumuksella  {\ce {X2^{\alpha }}} on nestefaasissa, jossa komponenttia 2 on hieman enemmän kuin pisteessä  {\ce {X2^0}}. Tämä vaatii α-faasin hiukkasten ydintymistä ja kasvua.
Lämpötilan lähestyessä kohtaa  {\ce {T2}}, tasapaino siirtyy vipusäännön mukaan, jolloin α-faasin koostumus muuttuu ja sen määrä kasvaa nestefaasin vähentyessä. Faasidiagrammin avulla voidaan ennustaa, että lämpötilassa  {\ce {T2}} tasapainossa olevan systeemin koostumus on noin 40 % α-faasia ja 60 % nestefaasia, jossa nesteen koostumus on  {\ce {X2^{\mathrm {E} }}}.
Lämpötilassa  {\ce {T3}} systeemissä on kaksi kiinteää faasia, 70 % α ja 30 % β. Voidaankin päätellä, että lämpötilassa  {\ce {T2}} esiintynyt neste on jähmettynyt isotermisesti tuottaen seokseen kiinteitä α- ja β-faaseja. Tämä lopullinen jähmettymisprosessi esiintyy yleensä kahden kiinteän faasin ydintyessä ja niiden samanaikaisen kasvun kuluttaessa nestefaasia. Lopullisessa systeemissä on 40 % α-faasia, joka esiintyi lämpötilassa  {\ce {T2}}, sekä 60 % α- ja β-faasien seosta.
Faasidiagrammi mahdollistaa mikrorakenteen muutoksen ymmärtämisen jähmettymisprosessissa. Sen avulla voidaan helposti päätellä käyttäytymismalli, joka johtaisi erilaisiin systeemin koostumuksiin ( {\ce {X2^0}}-pisteisiin).
Aiheesta muualla

Kuvia tai muita tiedostoja aiheesta Eutektinen seos Wikimedia Commonsissa
Hypoeutektisen koostumuksen mikrorakenteen muuttuminen jähmettymisessä eutektisessa systeemissä
Fintoto

| Fintoto Oy |
| --- | --- |

Tunnuslause:  Hevosvoimat pelissä
Yritysmuoto:  osakeyhtiö
Perustettu:  2001
Lakkautettu:  2016
Toimitusjohtaja:  Pertti Koskenniemi (viimeinen)
Puheenjohtaja:  Reijo Paajanen (viimeinen)
Kotipaikka:  Espoo, Suomi
Toimiala:  rahapelit
Liikevaihto:   249,1 milj. € (2012)
Omistaja:  Suomen Hippos ry
Kotisivu:  fintoto-oy.fi (arkistoitu)
Infobox OKVirheellinen NIMI-arvo: 
Fintoton pelejä.
Fintoto Oy oli suomalaisten totopelien järjestämisestä ja markkinoinnista vastaava yritys. Se perustettiin vuonna 2001. Yhtiön koko osakekannan omisti Suomen Hippos ry, joka vastasi totopeleistä Fintoton perustamiseen saakka. Suomen ravikilpailuiden lisäksi se tarjosi mahdollisuuden pelata myös ulkomaisia hevosurheilutapahtumia.
Vuoden 2012 alusta lähtien Fintoto Oy vastasi kaikkien hevospelien myymisestä Suomessa. Aikaisemmin hevospelejä Suomessa järjesti Fintoton lisäksi myös Veikkaus Oy, jolla oli valikoimissaan V5- ja V75-pelit.
Fintoton tehtäviin kuuluivat muun muassa:
Toto-pelien myynti ja markkinointi.
Raviratojen ja radan ulkopuolisten totojärjestelmien kehittäminen, myös kansainvälisesti.
Valtakunnallisesta kilpailukalenterista päättäminen koordinoidusti Suomen Hippoksen kanssa.
Hevospelien sisäinen ja ulkoinen tiedotus ja televisiotuotannot.
Fintoto Oy:n pääkonttori sijaitsi Espoossa. Yrityksen toimitusjohtajana toimi lokakuusta 2014 lähtien Pertti Koskenniemi. Häntä ennen tehtävässä toimi vuosina 2010–2014 Markku Breider. Häntä edelsi Fintoton toimitusjohtajana yhtiön perustamisesta vuoteen 2010 Ilmari Halinen.
Vuonna 2017 Fintoto Oy, Raha-automaattiyhdistys (RAY) ja Veikkaus Oy yhdistyivät yhdeksi valtion omistamaksi rahapeliyhtiöksi, jonka nimeksi tuli Veikkaus Oy. Peliyhtiöiden sulautumisvaihetta varten perustettiin peli-integrointiyhtiö FRV Evo Oy..
Aiheesta muualla

Fintoton verkkopelisivut (Arkistoitu – Internet Archive)
Lisää tietoa Toto-peleistä
FK Liepājas Metalurgs

FK Liepājas Metalurgs oli latvialainen jalkapalloseura Liepājan kaupungista. Se perustettiin vuonna 1997 ja se voitti kaksi Latvian mestaruutta vuosina 2005 ja 2009. Latvian cupin se voitti kerran vuonna 2006. Seura lakkautettiin vuonna 2013 konkurssin takia. Sen toiminnot yhdistettiin uuteen FK Liepājaan.
Feliks Ojanen

Emil Feliks Nikolai Ojanen (18. joulukuuta 1898 Korpilahti – 9. helmikuuta 1970) oli suomalainen taidemaalari. Hän toimi mainos- ja koristepiirtäjänä sekä kilpimaalarina ja oli myös opettajana työväenopistossa.
Pienviljelijäperheeseen syntynyt Ojanen muutti perheensä mukana Jyväskylän maalaiskunnan Lohikoskelle Tourujoen varteen vuonna 1900. Ojanen suoritti Porin ylemmässä käsityökoulussa maalarin ammattitutkinnon 1914–1919, ja hän työskenteli sitten kilpimaalarina maalarimestari Emil Kaistisen liikkeessä ja myöhemmin hän oli Jyväskylän kaupungin työntekijänä.
Ojanen kävi Suomen Taideyhdistyksen piirustuskoulua vuosina 1923–1924, mutta hän joutui lopettamaan taideopinnot talousvaikeuksien takia. Hänen taiteilijan debyyttinsä oli Jyväskylässä 1920. Ojanen osallistui Suomen Taideakatemian näyttelyihin vuosina 1933 ja 1935 sekä Suomen Kuvataidejärjestöjen Liiton näyttelyyn. Ulkomailla Ojasen töitä oli esillä vuonna 1953 Eskilstunassa Ruotsissa, Stavangerissa Norjassa ja Esbjergissä Tanskassa. Ojanen oli mukana perustamassa Jyväskylän taiteilijaseuraa vuonna 1945.
Feliks Ojasen maalasi lähinnä maisemia etupäässä Jyväskylästä ja Jyväskylän lähiympäristöstä. Kun sairaudet alkoivat vaikeuttaa Ojasen liikkumista, hän haki maalauksiensa aiheet Tourujoen tienoilta ja häntä kutsuttiinkin Tourujoen maalariksi. Feliks Ojanen, Yrjö Saarinen, Väinö Ruoranen ja Matti Särkkä muodostivat Taulumäen ryhmän, jonka jäseniä yhdistivät taide- ynnä muut harrastukset.
Teoksia

Goodyearin mainos, seinämaalaus Jyväskylässä Puistokatu 21:n ulkoseinässä. 1929–1930, entisöity 1991
Kyntäjä, Maisema Korpilahdelta, öljymaalaus. 1946
Maisema Keski-Palokasta, öljymaalaus. 1952
Jyväskylän kaupungin lastentarhan seinämaalaus. 1957
Kirjallisuutta

Simo Kotilainen:  Feliks Ojanen – Tourujoen maalari, taidehistorian pro gradu -tutkielma. Jyväskylän yliopisto 1992  (Jyväskylän yliopisto | JYX-julkaisuarkisto)
Matti Särkkä: Poikaveljet: kolme Tourujoen maalaria: romaani. Enostone Kustannus 2003
Aiheesta muualla

Suomalaisen kuvataiteen bibliografia : Feliks Ojanen
FK Makedonija Gjorče Petrov

| FK Makedonija Gjorče Petrov |
| --- | --- |

Koko nimi:  Fudbalski klub Makedonija Gjorče Petrov
Perustettu:  1932
Kenttä:  Gjorče Petrov Stadium, Skopje
– kapasiteetti:  2 570
Sarja:  Vtora Liga
Päävalmentaja:  Jovica Knežević
Infobox OKNimi-testi OK: 
Fudbalski klub Makedonija Gjorče Petrov (mak. ФК Македонија Ѓорче Петров) on pohjoismakedonialainen jalkapalloseura Skopjen kaupungista, Gjorče Petrovin kunnasta. Gjorče Petrov pelaa Pohjois-Makedonian toiseksi korkeimmalla sarjatasolla Vtora Ligassa. Seura on voittanut Pohjois-Makedonian mestaruuden kaudella 2008–2009. Makedonian Cupin se on voittanut 2005–2006, 2021-2022 ja 2022-2023.
Makedonija GP on selviytynyt useana vuonna UEFAn järjestämiin Euroopan sisäisiin kilpailuihin. Ensimmäisen kerran se esiintyi turnauksissa vuonna 1998 UEFA Intertoto Cupissa, jolloin se putosi toisella kierroksella. Viimeisin kerta Euroopan sisäisissä turnauksissa on ollut kaudella 2009–2010, kun seura pääsi Mestarien liigan toiselle karsintakierrokselle. Tällöin valkovenäläinen FK BATE oli parempi maalein 4–0.
Fintraffic Lennonvarmistus

| Fintraffic Lennonvarmistus Oy |
| --- | --- |
Yritysmuoto:  osakeyhtiö
Perustettu:  2016
Toimitusjohtaja:  Raine Luojus
Kotipaikka:  Helsinki, Suomi
Emoyhtiö:  Fintraffic Oy
Kotisivu:  www.fintraffic.fi/fi/ans
Infobox OKVirheellinen NIMI-arvo: 
Air Navigation Services Finland -logo.
Fintraffic Lennonvarmistus Oy (vuosina 2017–2020 Air Navigation Services Finland Oy; ANS Finland) vastaa Suomen ilmatilan käytön hallinnasta sekä lentoreitti- ja lennonvarmistuspalveluista 22 lentoasemalla Suomessa. Se julkaisee myös Suomen ilmailukäsikirjaa. Fintraffic Lennonvarmistus on valtion kokonaan omistama erityistehtäväyhtiö. Omistajaohjaajana toimii Liikenne- ja viestintäministeriö.
Fintraffic Lennonvarmistuksen vastuulla on myös lennonvarmistuksen tarvitseman infrastruktuurin sekä järjestelmien suunnittelu ja ylläpitäminen kansainväliset vaatimukset täyttäen. Yhtiön asiakkaita ovat lentoasemat, kaupallinen ilmailu, Suomen valtion ilmailu ja sotilasilmailu, yleisilmailu sekä lentokoulut.
Vuoden 2019 alussa yhtiöstä tuli valtionyhtiö Traffic Management Finlandin, nykyisen Fintrafficin tytäryhtiö.
Aiheesta muualla

Fintraffic Lennonvarmistus Oy
Ilmailutiedotuspalvelu